S-473/2010

Mál þetta sem dómtekið var þann 12. júlí sl. er höfðað með ákæru lögreglustjórans á Suðurnesjum útgefinni 10. júní sl. á hendur S-kk-þgf S-kk-þgf J-kk-þgf, kt. [...] Túngötu 5, Grindavík „fyrir manndráp af gáleysi og umferðarlagabrot með því að hafa mánudaginn 27. maí 2009 ekið bifreiðinni BB 778 norður Grindavíkurveg, sviptur ökurétti og undir áhrifum áfengis (vínandamagn í blóði yfir 3‰, án aðgæslu, yfir á rangan vegarhelming miðað við akstursstefnu með þeim afleiðingum að bifreiðin lenti þar í árekstri við bifreiðina NP 326, sem kom úr gagnstæðri átt, og ökumaður þeirrar bifreiðar, S-kk-nf J-kk-nf, lést við áreksturinn.

Telst þetta varða við 215. gr. almennra hegningarlaga nr. 19/1940 og 1. mgr. 4. gr., 1. mgr. 14. gr., 1. sbr. 3. mgr. 45. gr. og 1. mgr. 48. gr sbr. 1. mgr. 100. gr. umferðarlaga nr. 50/1987 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að ákærði verði dæmdur til sviptingar ökuréttar samkvæmt 101. gr. og 102. gr. umferðarlaga nr. 50/1987, sbr. 25. gr. laga nr. 44./1993 og 18 gr. laga nr. 66/2006.“

Ákærði hefur krafist vægustu refsingar sem lög leyfa.

Ákærði hefur í þinghaldi þann 12. þ.m. játað þær sakir sem hann er borinn í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar eru réttilega heimfært til refsiákvæða. Hvorugur málsaðili hefur gert kröfu um að aðalmeðferð fari fram.

Ákærði sem fæddur er 16. júní 1975 hefur þrívegis verið sviptur ökurétti fyrir brot gegn 1. sbr. 3. mgr. 45. gr. og 1. mgr. 48. gr. umferðarlaga, nú síðast þann 2. október 2008 en þá var hann sviptur ökurétti 3 ár og 6 mánuði frá 4. febrúar 2009.

Við ákvörðun refsingar verður ekki framhjá því litið að ákærði sýndi af sér vítaverða og stórháskalega háttsemi með því að aka bifreið sinni ölvaður með þeim afleiðingum að hann varð manni að bana. Þá er óumdeilt að ákærði hlaut mjög alvarlega áverka við slysið. Fyrir liggur í dóminum læknisvottorð sem staðfestir að ákærði fór í áfengismeðferð á Vogi í ágúst 2009 og í eftirmeðferð í framhaldi af því auk þess sem lögð hafa verið fram vottorð sem staðfesta að ákærði hefur lagt sig í líma við að ná tökum á áfengisvanda sem hann hafði lengi átt við að stríða og sótt AA fundi reglulega.

Þykir refsing ákærða hæfilega ákveðin 6 mánaða fangelsi og vegna alvarleika brotsins þykir skilorðsbinding að fullu ekki koma til greina en með vísan til þess sem er getið þykir rétt að fjórir mánuðir af refsivistinni verði bundnir skilorði eins og nánar greinir í dómsorði. Þá skal ákærði sviptur ökurétti ævilangt.

Samkvæmt 218. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar, sem nemur samkvæmt yfirliti sækjanda 1.368.577 krónum, auk málsvarnarlauna skipaðs verjanda síns K-kk-ef B. T-kk-ef hrl. sem þykja hæfilega ákveðin 127.500 krónur.

J-kk-nf M-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, S-kk-nf S-kk-nf J-kk-nf, sæti fangelsi í sex mánuði, en fresta skal fullnustu fjögurra mánaða af refsingunni og sá hluti hennar falla niður að liðnum þremur árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti ævilangt.

Ákærði greiði 1.496.077 krónur í sakarkostnað þar með talin málsvarnarlaun skipaðs verjanda síns K-kk-ef B. T-kk-ef hrl. 127.500 krónur.

S-kk-nf S-kk-nf

Rétt endurrit staðfestir

Héraðsdómur Reykjaness 16.7. 2010.